ПРОТОКОЛ № 8
от заседанието на Комисия по правни въпроси 
на Висшия съдебен съвет, проведено на 9 март 2015 г.

Днес, 9 март 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА 						НЕЗАБРАВКА СТОЕВА 

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

Д Н Е В Е Н   Р Е Д:

1. ОТНОСНО: Предложения за изменения и допълнения на ЗСВ, одобрени от работната група към Комисията по предложенията и атестирането за подобряване и промяна начина на атестиране, за становище.

КОМИСИЯТА ПО ПРАВНИ ВЪПРОСИ
Р Е Ш И:

1.1. Комисия по правни въпроси смята, че не е орган, който може да изразява становище по предложенията.
1.2. Комисията по предложенията и атестирането следва да изпрати предложенията си на работната група по ЗСВ към Министерство на правосъдието.

2. ОТНОСНО: Предложения в работната група към Комисията по предложенията и атестирането за промяна начина на кариерно израстване на магистратите, за становище.

КОМИСИЯТА ПО ПРАВНИ ВЪПРОСИ
Р Е Ш И:

2.1. Комисия по правни въпроси смята, че не е орган, който може да изразява становище по предложенията.
2.2. Комисията по предложенията и атестирането следва да изпрати предложенията си на работната група по ЗСВ към Министерство на правосъдието.

3. ОТНОСНО: Упълномощаване на съдебен служител да представлява Висшия съдебен съвет пред органите на съдебната власт и органите на изпълнителната власт.

Комисията по правни въпроси предлага на Висшия съдебен съвет да вземе следното решение:

ПРОЕКТ

ВИСШИЯТ СЪДЕБЕН СЪВЕТ
Р Е Ш И :

УПЪЛНОМОЩАВА Николина Георгиева Георгиева  - главен експерт – юрисконсулт в отдел „Нормативна дейност и процесуално представителство”, дирекция „Правна” на Висшия съдебен съвет, с юридическо образование; л.к. № 644903581, издадена на 30.10.2013 г. от МВР – гр. София, ЕГН 7903244599, в това си качество.
ДА ПРЕДСТАВЛЯВА Висшия съдебен съвет пред органите на съдебната власт и органите на изпълнителната власт.

4. ОТНОСНО: Писмо от Държавна агенция „Национална сигурност” във връзка с установено противоречие с разпоредбата на чл. 20, ал. 4 от ЗЗКИ.

КОМИСИЯТА ПО ПРАВНИ ВЪПРОСИ
Р Е Ш И:

ВЪЗЛАГА на Саша Харитонова - директора на дирекция „Правна” да изготви становище и предложение за промяна на Правилника за администрацията на ВАС.

5. ОТНОСНО: Декларация на Асоциация на специализираните счетоводни предприятия относно внесения в деловодството на 43-тото Народно събрание проект на Закон за изменение и допълнение на Закона за адвокатурата.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение декларацията на Асоциация на специализираните счетоводни предприятия относно внесения в деловодството на 43-тото Народно събрание проект на Закон за изменение и допълнение на Закона за адвокатурата.

6. ОТНОСНО: Получени становища от органи на съдебната власт относно проект на Закон за изменение и допълнение на НПК.

КОМИСИЯТА ПО ПРАВНИ ВЪПРОСИ
Р Е Ш И:

ПРЕДЛАГА на членовете на ВСС включени в работната група за изменение на НПК към МП да изготвят становище на базата на обобщение на получените становища от органите на съдебната власт и МВР относно Законопроект за изменение и допълнение на НПК, за изменение на мерките за неотклонение, разглеждани в момента в Народното събрание, в срок 16.03.2015 г.

7. ОТНОСНО: Писмо вх. № 96-00-189/05.03.2015 г. от Георги Стоянов Томов – съдебен заседател в Районен съд гр. Козлодуй.

КОМИСИЯТА ПО ПРАВНИ ВЪПРОСИ
Р Е Ш И:

7.1. Комисия по правни въпроси счита, че становището следва да се публикува на интернет страницата на ВСС във връзка с избора на административен ръководител на Районен съд гр. Козлодуй.
7.2. Становището да се изпрати на КПЕПК във връзка с изготвянето на становище за етичните качества на кандидата.

ДОПЪЛНИТЕЛНИ ТОЧКИ:

8. ОТНОСНО: Проект на План за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка, изпратен от Министерство на правосъдието.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение проекта на План за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка.

9. ОТНОСНО: Решение на ВСС по протокол № 10/05.03.2015 г., д.т. 30 относно предложение за обсъждане на въпрос, свързан с независимостта на съдебната власт и бюджета за 2015 г.

КОМИСИЯТА ПО ПРАВНИ ВЪПРОСИ
Р Е Ш И:

Да се покани Комисия „Бюджет и финанси” в заседанието на Комисия по правни въпроси, което ще се проведе на 16.03.2015 г. от 15.00 часа. На това заседание да се представи становището на Съюза на юристите в България писмо изх. № 15/04.03.2015 г.

10. ОТНОСНО: Предложения за промяна на текстове в приетата от ВСС Единната методика по приложението на принципа за случайно разпределение на делата, изпратени от Комисията по предотвратяване и установяване на конфликт на интереси и взаимодействие с Инспектората към ВСС, за запознаване и становище.

КОМИСИЯТА ПО ПРАВНИ ВЪПРОСИ
Р Е Ш И:

Да се проведе съвместно заседание на 16.03.2015 г. от 13.00 часа с Комисията по предотвратяване и установяване на конфликт на интереси и взаимодействие с Инспектората към ВСС и Комисия „Професионална квалификация, информационни технологии и статистика”.  

ПРЕДСЕДАТЕЛ
НА КОМИСИЯТА:	/П/	 
                          ЮЛИАНА КОЛЕВА